Nikšić, 16. 01. 2024. godine

**POZIV**

**ZA PRIJAVU NEZAPOSLENIH ZA POHAĐANJE LICENCIRANIH OBUKA**

**U OKVIRU PROJEKTA „PROGRAM IZVRSNOSTI ZAPOŠLJAVANJA“**

Pozivaju se nezaposlena lica iz opštine Nikšić da se prijave za pohađanje licenciranih obuka u okviru projekata „Programa izvrsnosti zapošljavanja“ (Ugovor: CFCU/MNE/252).

**Popunjenu prijavu** potrebno je poslati na mejl [zajednoodznanjadoposla@gmail.com](mailto:zajednoodznanjadoposla@gmail.com) ili predati preko Građanskog biroa Opštine Nikšić (zgrada Opštine Nikšić, Njegoševa 18). Ukoliko se prijava šalje preko Građanskog biroa, na koverti je potrebno napisati: Prijava za obuke u okviru projekta „Program izvrsnosti zapošljavanja“.

Obrazac za prijavu može se preuzeti sa sajta Opštine Nikšić [www.niksic.me](http://www.niksic.me) ili u Građanskom birou Opštine Nikšić.

Rok za prijavu je **31. januar 2024. godine**. Ukoliko do naznačenog datuma ne bude dovoljan broj prijavljenih, rok za prijavu će biti produžen.

Pravo na prijavu imaju nezaposlena lica iz Nikšića, sa minimum završenim osnovnoškolskim obrazovanjem, bez obzira na godine starosti i školsku spremu.

Sa svim prijavljenim kandidatima biće organizovan razgovor, nakon čega će se izvršiti selekcija 30 kandidata.

Odabrani kandidati će biti u obavezi da naknadno dostave sljedeće dokaze:

* potvrdu o nezaposlenosti
* kopiju lične karte
* kopiju dokaza o završenom obrazovanju
* potpisanu izjavu o pohađanju obuke (obrazac će biti naknadno dostupan).

Svi odabrani kandidati će prisustvovati motivacionoj radionici, na kojoj će uz pomoć kompetentnih stručnjaka i na osnovu ličnih afiniteta odabrati obuku koju će pohađati. Obuke će trajati najduže četiri mjeseca.

Sve obuke će biti besplatne za polaznike i finansiraće se iz budžeta projekta „Program izvrsnosti zapošljavanja“. Drugi dodatni troškovi vezani za obuke (na primjer prevoz, hrana…) neće biti plaćeni, već će to biti obaveza polaznika.

Projekat „Program izvrsnosti zapošljavanja“ (CFCU/MNE/252), posredstvom Ministarstva finansija Crne Gore – Direktorata za finansiranje i ugovaranje sredstava EU pomoći (CFCU), finansira Evropska unija (Podrška zapošljavanju, socijalnoj inkluziji i socijalnom preduzetništvu). Projekat realizuje Opština Nikšić u saradnji sa Lokalnim javnim emiterom „Radio-televizija Nikšić“, JU Dnevni centar za djecu sa smetnjama u razvoju i osobe sa invaliditetom i NVO „Biznis centar“.

**Okvirni plan aktivnosti:**

* februar 2024. godine – selekcija kandidata i organizovanje motivacione radionice
* mart–jun 2024. godine – realizacija obuka.

Za sve dodatne informacije možete se obratiti na telefon broj 040 214 239.

Ovaj poziv je nastao uz finansijsku podršku Evropske unije. Njegov sadržaj je isključiva odgovornost Opštine Nikšić i ne odražava nužno stavove Evropske unije.